NEUVOSTON ASETUS (EY) N:o 49/98,
annettu 19 joulukuuta 1997,
tiettyjen pyyntikiintiöiden jakamisesta Färsaarten vesillä kalastaville jäsenvaltioiden aluksille vuodeksi 1998
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (1) ja erityisesti sen 8 artiklan 4 kohdan,
ottaa huomioon komission ehdotuksen,
sekä katsoo, että
Euroopan talousyhteisön sekä Tanskan hallituksen ja Färsaarten maakuntahallituksen välisessä kalastussopimuksessa (2) määrätyn menettelyn mukaisesti molemmat osapuolet ovat neuvotelleet keskinäisistä kalastusoikeuksistaan vuodeksi 1998,
näiden neuvottelujen tuloksena molemmat sopimuspuolet ovat sopineet tiettyjen pyyntikiintiöiden jakamisesta Färsaarten kalastusalueella kalastaville yhteisön aluksille vuodeksi 1998,
pyyntimahdollisuudet olisi jaettava kiintiöinä jäsenvaltioiden kesken niiden tehokkaan hoidon varmistamiseksi asetuksen (ETY) N:o 3760/92 8 artiklan mukaisesti,
tässä asetuksessa tarkoitettuun kalastustoimintaan sovelletaan yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetussa neuvoston asetuksessa (ETY) N:o 2847/93 (3) säädettyjä valvontatoimenpiteitä,
TACien ja kiintiöiden vuosittaiseen hallinnointiin liittyvien lisäedellytysten käyttöönottamisesta neuvoston asetuksen (EY) N:o 847/96 (4) 2 artiklan mukaisesti ei ole sovittu Färsaarten kanssa, ja
yhteisen edun mukaisista pakottavista syistä tätä asetusta sovelletaan 1 päivästä tammikuuta 1998,
ON ANTANUT TÄMÄN ASETUKSEN:
1 artikla
Jäsenvaltioiden lipun alla purjehtivien alusten Färsaarten kalastusta koskevaan lainkäyttövaltaan kuuluvilla vesillä pyytämät saaliit eivät saa ylittää yhteisön ja Färsaarten keskinäisistä kalastusoikeuksista vuodeksi 1998 sovittujen järjestelyjen mukaisesti 1 päivästä tammikuuta 31 päivään joulukuuta 1998 tämän asetuksen liitteessä lueteltuja kiintiöitä.
2 artikla
Liitteessä tarkoitettuihin kiintiöihin ei sovelleta asetuksen (EY) N:o 847/96 2 ja 3 artiklassa sekä 5 artiklan 2 kohdassa vahvistettuja edellytyksiä.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 joulukuuta 1997.